CELEX: 52017DP0459
Language: et
Date: 2017-11-30 00:00:00
Title: Euroopa Parlamendi 30. novembri 2017. aasta otsus Ana Gomesi puutumatuse äravõtmise taotluse kohta (2017/2096(IMM))

4.10.2018   
            
            
               ET
            
            
               Euroopa Liidu Teataja
            
            
               C 356/137
            
         
      P8_TA(2017)0459
      Ana Gomesi puutumatuse äravõtmise taotlus
      Euroopa Parlamendi 30. novembri 2017. aasta otsus Ana Gomesi puutumatuse äravõtmise taotluse kohta (2017/2096(IMM))
      (2018/C 356/19)
      
         Euroopa Parlament,
      
      
                  —
               
               
                  võttes arvesse Ana Gomesi puutumatuse äravõtmise taotlust, mille esitas 30. mail 2017 Portugali alaline esindus Euroopa Liidu juures ning millele on alla kirjutanud Portugali Vabariigi asepeaprokurör seoses Peso da Régua ringkonnakohtus Vila Reali ringkonnas poolelioleva kriminaalmenetlusega (ref. NUIPC 430/16.6T9LSBP) ja mis tehti teatavaks täiskogu istungil 12. juunil 2017. aastal,
               
            
                  —
               
               
                  olles vastavalt kodukorra artikli 9 lõikele 6 Ana Gomesi ära kuulanud,
               
            
                  —
               
               
                  võttes arvesse Euroopa Liidu privileegide ja immuniteetide protokolli nr 7 artiklit 8 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
               
            
                  —
               
               
                  võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta, 6. septembri 2011. aasta ja 17. jaanuari 2013. aasta otsuseid (1),
               
            
                  —
               
               
                  võttes arvesse Portugali Vabariigi põhiseaduse artikli 157 lõiget 2 ja Portugali Vabariigi parlamendiliikmete põhimääruse artiklit 11,
               
            
                  —
               
               
                  võttes arvesse kodukorra artikli 5 lõiget 2, artikli 6 lõiget 1 ja artiklit 9,
               
            
                  —
               
               
                  võttes arvesse õiguskomisjoni raportit (A8-0363/2017),
               
            
                  A.
               
               
                  arvestades, et Portugali Riigiprokuratuuri Peso da Régua ringkonnakohtu Vila Reali ringkonna prokurör on esitanud Ana Gomesi parlamendiliikme puutumatuse äravõtmise taotluse seoses Ana Gomesi avaldustega ajalehele „Diàrio de Noticias“ antud intervjuus, mis avaldati ajalehe veebisaidil 29. aprillil 2016; arvestades, et taotlus on esitatud selleks, et Ana Gomesi vastu saaks algatada kriminaalmenetluse ja et teda võiks selle menetluse käigus üle kuulata;
               
            
                  B.
               
               
                  arvestades, et artiklis käsitleti läbiotsimisi seoses Viana laevatehasega ning et Ana Gomes avaldas sellega seoses arvamust, et „see näitab, et midagi on selles ilmselges korruptsioonijuhtumis toimumas“ ning et parvlaeva Atlântida müüdi „tühise summa eest“;
               
            
                  C.
               
               
                  arvestades, et teoreetiliselt annavad ülalnimetatud asjaolud alust süüdistada Ana Gomesit kolmes õigusrikkumises: organisatsiooni, asutuse või juriidilise isiku solvamine, mis on karistatav karistusseadustiku artikli 187 lõike 1 ja lõike 2 punkti a ja artikli 183 lõike 2 alusel, ning kahe tsiviilhageja solvamine, mille eest võib karistada kuni kaheaastase vabadusekaotuse või rahatrahviga vähemalt 120 päevamäära ulatuses;
               
            
                  D.
               
               
                  arvestades, et Euroopa Liidu privileegide ja immuniteetide protokolli nr 7 artikli 8 kohaselt ei või Euroopa Parlamendi liikmeid üle kuulata, nende suhtes tõkendit kohaldada ega neid kohtumenetlusele allutada nende poolt oma kohustuste täitmisel avaldatud arvamuste või antud häälte tõttu;
               
            
                  E.
               
               
                  arvestades, et Euroopa Parlamendi kodukorra artiklis 5 on sätestatud, et oma volituste rakendamisel eesõiguste ja puutumatuse suhtes võtab parlament meetmeid enda kui demokraatliku seadusandliku kogu puutumatuse säilitamiseks ja oma liikmete sõltumatuse tagamiseks nende ülesannete täitmisel;
               
            
                  F.
               
               
                  arvestades, et Euroopa Kohus on leidnud, et parlamendiliikme poolt väljaspool Euroopa Parlamenti esitatud väidet võib käsitada tema poolt oma kohustuste täitmisel avaldatud arvamusena protokolli nr 7 artikli 8 tähenduses, kui on tegu subjektiivse hinnanguga, millel on otsene ja ilmselge seos parlamendiliikme kohustuste täitmisega Euroopa Parlamendis, pidades seega väite esitamise kohast olulisemaks selle laadi ja sisu;
               
            
                  G.
               
               
                  arvestades, et tänapäeval toimub poliitiline arutelu üha enam väljaspool Euroopa Parlamendi ruume ja seda kajastatakse kommunikatsioonivahendite abil, nagu pressiteated, intervjuud, blogid ja veebisaidid;
               
            
                  H.
               
               
                  arvestades, et Ana Gomes avaldas kõnealuse intervjuu käigus arvamust Euroopa Parlamendi liikme kohustusi täites, pidades silmas eelkõige tema rolli rahapesu, maksustamise vältimist ja maksudest kõrvalehoidumist käsitleva liidu õiguse kohaldamisel ilmnenud väidetavate rikkumiste ja haldusomavoli uurimise komisjoni aseesimehena;
               
            
                  I.
               
               
                  arvestades, et Ana Gomesi väited on otseselt seotud arvamustega, mille ta esitas telesaates „TVI24 – Cara a Cara – Ana Gomes versus Carlos Abreu Amorim“, mis oli eetris 29. novembril 2013 ja mille puhul Euroopa Parlament kaitses tema puutumatust (2);
               
            
                  J.
               
               
                  arvestades, et seetõttu on Ana Gomesi väited seotud tema tegevusega Euroopa Parlamendis;
               
            
               
                  1.
               
               
                  otsustab Ana Gomesi puutumatust mitte ära võtta;
               
            
               
                  2.
               
               
                  teeb presidendile ülesandeks edastada käesolev otsus ja vastutava parlamendikomisjoni raport viivitamatult Portugali Vabariigi pädevale ametiasutusele ja Ana Gomesile.
               
            
         (1)  Kohtuotsus, Euroopa Kohus, 12. mai 1964, Wagner vs. Fohrmann ja Krier, 101/63, ECLI:EU:C:1964:28; kohtuotsus, Euroopa Kohus, 10. juuli 1986, Wybot vs. Faure jt, 149/85, ECLI:EU:C:1986:310; kohtuotsus, Üldkohus, 15. oktoober 2008, Mote vs. parlament, T-345/05, ECLI:EU:T:2008:440; kohtuotsus, Euroopa Kohus, 21. oktoober 2008, Marra vs. De Gregorio ja Clemente, C-200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T-346/11 ja T-347/11, ECLI:EU:T:2013:23.
      
         (2)  Euroopa Parlamendi 13. novembri 2014. aasta otsus Ana Gomesi puutumatuse äravõtmise taotluse kohta (ELT C 285, 5.8.2016, lk 19).